**Návrh**

 **V š e o b e c n e z á v ä z n é n a r i a d e n i e o b c e Nižná č..../2021**

 **o  d a n i z n e h n u t e ľ n o s t í**

 Obec Nižná v súlade s ustanovením § 6 ods. 2 zákona č. 369/1990 Zb. o obecnom zriadení v znení neskorších predpisov (ďalej len zákon o obecnom zriadení) a ustanoveniami § 7 ods. 5 , § 8 ods. 2, § 12 ods.2 a 3, § 16 ods.2 a 3, § 17 ods. 3 a 4, § 98 a § 99e ods. 9 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon o miestnych daniach ) ustanovuje nasledovné:

**Čl.1**

 **Základné ustanovenie**

 1. Obecné zastupiteľstvo v Nižnej podľa § 11 ods. 4 písm. d) zákona o obecnom zriadení **rozhodlo,** že v nadväznosti na § 98 zákona o miestnych daniach **zavádza**  s účinnosťou od 1. januára 2022 **daň z nehnuteľností.**

 2. Toto všeobecne záväzné nariadenie upravuje podmienky určovania a vyberania dane z nehnuteľností na území obce Nižná (k.ú. Nižná a k.ú. Zemianska Dedina) v zdaňovacom období roku 2022. V prípade, že v nasledujúcich rokoch nedôjde ku úprave podmienok určovania a vyberania dane z nehnuteľností platia ustanovenia tohto všeobecne záväzného nariadenia aj v nasledujúcich zdaňovacích obdobiach.

 3. Správu dane z nehnuteľností vykonáva: Obec Nižná so sídlom Nová doba 506, 027 43 Nižná.

 **D A Ň Z  P O Z E M K O V**

**Čl.2**

 **Základ dane**

 Správca dane ustanovuje na území obce Nižná hodnotu pozemku, ktorou sa pri výpočte základu dane z pozemkov násobí výmera pozemku v m2 za lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy vo výške **0,18 eur.**

**Čl.3**

**Sadzba dane**

 Správca dane určuje pre pozemky na území obce Nižná ročnú sadzbu dane z pozemkov:

a) orná pôda, chmeľnice, vinice, ovocné sady, trvalé trávnaté porasty **0,25 %** zo základu dane**,**

b) záhrady **0,55 %** zo základu dane**,**

c) zastavané plochy a nádvoria, ostatné plochy **0,55 %** zo základu dane**,**

d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,25%** zo základu dane**,**

e) stavebné pozemky **0,45%** zo základu dane

**D A Ň Z O  S T A V I E B**

**Čl.4**

**Sadzba dane**

 1. Správca dane určuje pre stavby na území obce Nižná ročnú sadzbu dane zo stavieb za každý aj začatý m2 zastavanej plochy

**a) 0,10 eur** za stavby na bývanie a drobné stavby, ktoré majú doplnkovú funkciu pre hlavnú stavbu,

**b) 0,22 eur** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

**c) 0,32 eur** za stavby rekreačných a záhradkárskych chát a domčekov na individuálnu rekreáciu,

**d) 0,33 eur** za samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov ,

**e) 0,93 eur** za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu ,

**f) 1,32 eur** za stavby na ostatné podnikanie a na zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

**g) 0,30 eur** za ostatné stavby.

 2. Správca dane určuje pri viacpodlažných stavbách pre všetky druhy stavieb príplatok za podlažie **0,03 eur** za každé ďalšie podlažie okrem prvého nadzemného podlažia.

**D A Ň Z  B Y T O V**

**Čl.5**

**Sadzba dane**

 1. Ročná sadzba dane z bytov **za byt** na území obce Nižná je za každý aj začatý m2 podlahovej plochy bytu nachádzajúceho sa v bytovom dome **0,12 eur.**

 2. Ročná sadzba dane z bytov **za nebytové priestory** na území obce Nižná je za každý aj začatý m2 podlahovej plochy nebytového priestoru nachádzajúceho sa v bytovom dome **0,12 eur.**

**Čl.6**

**Oslobodenie od dane a zníženie dane**

 1. Správca dane poskytuje zníženie dane zo stavieb a dane z bytov vo výške:

a) **50% z daňovej povinnosti** **zo stavieb**, ktorých využitie je obmedzené z dôvodu rozsiahlej rekonštrukcie. Podmienkou je právoplatné stavebné povolenie, avšak len jedenkrát počas platnosti stavebného povolenia

b) **50% zo základu dane zo stavieb na bývanie a bytov** vo vlastníctve občanov v hmotnej núdzi, občanov starších ako 70 rokov alebo občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ako aj občanov prevažne alebo úplne bezvládnych, ktoré slúžia na ich trvalé bývanie .

c) **30% zo základu z dane z garáží** vo vlastníctve občanov starších ako 70 rokov alebo občanov s ťažkým zdravotným postihnutím alebo držiteľov preukazu občana s ťažkým zdravotným postihnutím alebo držiteľov preukazu občana s ťažkým zdravotným postihnutím s potrebou sprievodcu, ktoré slúžia pre motorové vozidlo používané na ich dopravu.

 2. Správca dane ustanovuje, že veková hranica občanov na poskytnutie zníženia daňovej povinnosti je viac ako 70 rokov.

 3. Ak žiadateľ o daňovú úľavu podľa predchádzajúcich bodov vykonáva zárobkovú a podnikateľskú činnosť alebo prenájom nemá nárok na zníženie daňovej povinnosti.

 4. Každú zmenu, ktorá má vplyv na poskytnutú daňovú úľavu je povinný daňovník oznámiť správcovi dane.

**Čl.7**

 **Záverečné ustanovenia**

 1. Pri uplatňovaní tohto všeobecne záväzného nariadenia v ďalších prípadoch platia ustanovenia zákona o miestnej dani a príslušných všeobecne platných právnych predpisov.

 2. Návrh tohto všeobecne záväzného nariadenia bol vyvesený na úradnej tabuli obce a zverejnený na internetovej stránke obce dňa .......................

 3. Toto všeobecne záväzné nariadenie o dani z nehnuteľností:

a) bolo schválené uznesením Obecného zastupiteľstva v Nižnej č. zo dňa ....................

b) bolo vyhlásené vyvesením na úradnej tabuli obce dňa .............

c) a nadobúda účinnosť dňom 1. januára 2022.

 4. Dňom nadobudnutia účinnosti tohto všeobecne záväzného nariadenia sa ruší všeobecne záväzné nariadenie č.4/2021 o dani z nehnuteľností.

 Ing. Jaroslav Rosina

 starosta obce